Tiistai 14. helmikuuta 2012

Euromääräisiä tilisiirtoja ja suoraveloituksia koskevat tekniset vaatimukset ***I

P7_TA(2012)0037

Euroopan parlamentin lainsäädäntöpäätöslauselma 14. helmikuuta 2012 ehdotuksesta Euroopan parlamentin ja neuvoston asetukseksi euromääräisiä tilisiirtoja ja suoraveloituksia koskevien teknisten vaatimusten vahvistamisesta ja asetuksen (EY) N:o 924/2009 muuttamisesta (KOM(2010)0775 – C7-0434/2010 – 2010/0373(COD))

2013/C 249 E/25

(Tavallinen lainsäätämisjärjestys: ensimmäinen käsittely)

Euroopan parlamentti, joka

(1) EUVL C 155, 25.5.2011, s. 1.

(2) EUVL C 218, 23.7.2011, s. 74.

Euroopan parlamentin kanta, vahvistettu ensimmäisessä käsittelyssä 14. helmikuuta 2012, Euroopan parlamentin ja neuvoston asetuksen (EU) N:o …/2012 antamiseksi euromääräisiä tilisiirtoja ja suoraveloituksia koskevista teknisistä ja liiketoimintaa koskevista vaatimuksista sekä asetuksen (EY) N:o 924/2009 muuttamisesta

Tiistai 14. helmikuuta 2012

Lainsäädäntöpäätöslauselman liite

Komission lausuma SEPAn hallinnosta

Jotta siirtyminen SEPAan sujuisi kitkattomasti ja jotta laajempi SEPA-hanke toteutuisi täysin, on tärkeää, että kaikki sidosryhmät ja erityisesti käyttäjät ja kuluttajat osallistuvat siihen tiiviisti ja täysipainoisesti. SEPA-neuvoston perustaminen merkitsee huomattavaa parannusta SEPA-hankkeen hallintoon, mutta tähän mennessä SEPAan siirtymistä on kehittänyt etupäässä tarjonnasta vastaava osapuoli, ja sitä ovat kehittäneet erityisesti eurooppalaiset pankit Euroopan maksuneuvoston (EPC) alaisuudessa. Kun komissio arvioi SEPA-neuvoston toimintaa vuonna 2012, se ottaa tämän vuoksi huomioon koko SEPA-hankkeen hallinnon ja käsittelee etenkin sitä, miten voitaisiin ottaa entistä paremmin huomioon kuluttajien, pk-yritysten, vähittäismyyjien ja muiden käyttäjien edut. Komissio tarkastelee muun muassa EPC:n kokoonpanoa, EPC:n ja yleisen hallintorakenteen, kuten SEPA-neuvoston, välistä vuorovaikutusta sekä tämän yleisen rakenteen tehtävää. Jos komission arvio vahvistaa lisäaloitteiden tarpeen SEPAn hallinnon parantamiseksi, komissio harkitsee ehdotusten tekemistä.

Komission lausuma maksupalveludirektiivin tarkistamisesta

Komission tunnustaa täysin, että SEPA-järjestelmän laajan julkisen tuen takaamisen kannalta keskeisellä sijalla on maksajien suojan korkean tason säilyttäminen etenkin suoraveloitustapahtumien yhteydessä. Komissio toteaa, että nykyään monilla kuluttajilla on kansallisissa suoraveloitusjärjestelmissä oikeus palautukseen ehdoitta. Se toteaa myös, että ainoa olemassa oleva koko Eurooppaa koskeva kuluttajille tarkoitettu suoraveloitusjärjestelmä antaa hyväksyttyihin maksuihin liittyvän oikeuden palautukseen ehdoitta kahdeksan viikon kuluessa. Tämä oikeus palautukseen on laajempi kuin maksupalveludirektiivin (direktiivi 2007/64/EY) edellyttämä vähimmäistaso. Kun otetaan huomioon tarve varmistaa kuluttajansuojan entistä parempi taso ja unionissa tällä hetkellä vallitseva markkinatilanne sekä Euroopan parlamentin SEPAa koskevan poliittisen keskustelun yhteydessä esittämä vaatimus, jonka mukaan oikeutta palautukseen on parannettava, komissio sisällyttää sen vuoksi suoraveloitusta unionissa koskevan nykyisen palautusoikeuden tarkastelun kertomukseen, jonka se laatii mainitun direktiivin 87 artiklan mukaisesti. Komissio esittää kertomuksen Euroopan parlamentille, neuvostolle, Euroopan talous- ja sosiaalikomitealle ja Euroopan keskuspankille viimeistään 1. marraskuuta 2012. Jos komission maksupalveludirektiivin 87 artiklan mukaisesti laatima kertomus vahvistaa tarpeen tämän direktiivin tarkistamiseen etenkin, mitä tulee oikeutta palautukseen koskeviin ehtoihin, komissio harkitsee ehdotusten tekemistä.

Komission lausuma delegoiduista säädöksistä

Komissio katsoo, että SEUT-sopimuksen 290 artiklaa on tulkittava niin, että komissio voi valmistella ja hyväksyä delegoituja säädöksiä itsenäisesti. Kolmen toimielimen tekemän yhteisen sopimuksen vakiomuotoinen johdanto-osan kappale, joka koskee asiantuntijoiden antamia neuvoja, heijastaa tätä tulkintaa. Siksi komissio pahoittelee, että tämän asetuksen johdanto-osan 22 kappale poikkeaa yhteisestä sopimuksesta.